(Návrh)

**VYHLÁŠKA**

**Ministerstva školstva, vedy, výskumu a športu Slovenskej republiky**

**z ..........................2021,**

**ktorou sa mení a dopĺňa vyhláška Ministerstva školstva, vedy, výskumu a športu Slovenskej republiky č. 1/2020 Z. z. o kvalifikačných predpokladoch pedagogických zamestnancov a odborných zamestnancov**

Ministerstvo školstva, vedy, výskumu a športu Slovenskej republiky podľa § 85 písm. a) zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov ustanovuje:

**Čl. I**

Vyhláška Ministerstva školstva, vedy, výskumu a športu Slovenskej republiky č. 1/2020 Z. z. o kvalifikačných predpokladoch pedagogických zamestnancov a odborných zamestnancov sa mení a dopĺňa takto:

1. V § 1 sa za písmeno h) vkladá nové písmeno i), ktoré znie:

„i) školský digitálny koordinátor sú uvedené v prílohe č. 8a,“.

Doterajšie písmeno i) sa označuje ako písmeno j).

1. Za prílohu č. 8 sa vkladá nová príloha č. 8a, ktorá vrátanie nadpisu znie:

„Príloha č. 8a k vyhláške č. 1/2020 Z. z.

**Kvalifikačné predpoklady na výkon pracovnej činnosti pedagogického zamestnanca v kategórii školský digitálny koordinátor**

Dĺžka výkonu pracovnej činnosti sa nevyžaduje.

|  |  |  |  |  |
| --- | --- | --- | --- | --- |
| *Oddiel A. vysokoškolské vzdelanie druhého stupňa* | | |  |  |
| **Požadované  vzdelanie** | **Bod** | **Študijný odbor** | **Študijný program** | **Kvalifikačné vzdelávanie** |
| 1 | učiteľstvo a pedagogické vedy | zameraný na učiteľstvo informatiky a odborných vyučovacích predmetov zameraných na informačno-komunikačné technológie | nevyžaduje sa |
| 2 | informatika | v príslušnom študijnom odbore vrátane študijného programu uskutočňovaného v kombinácii príslušného študijného odboru s ďalším študijným odborom | nevyžaduje sa |
| 3 | kybernetika | v príslušnom študijnom odbore vrátane študijného programu uskutočňovaného v kombinácii príslušného študijného odboru s ďalším študijným odborom | nevyžaduje sa |
|  |  |  |  |  |
| *Oddiel B. vysokoškolské vzdelanie prvého stupňa* | | |  |  |
| **Požadované vzdelanie** | **Bod** | **Študijný odbor** | **Študijný program** | **Kvalifikačné vzdelávanie** |
| 1 | učiteľstvo a pedagogické vedy | zameraný na učiteľstvo informatiky a odborných vyučovacích predmetov zameraných na informačno-komunikačné technológie | nevyžaduje sa |
| 2 | informatika | v príslušnom študijnom odbore vrátane študijného programu uskutočňovaného v kombinácii príslušného študijného odboru s ďalším študijným odborom | nevyžaduje sa |
| 3 | kybernetika | v príslušnom študijnom odbore vrátane študijného programu uskutočňovaného v kombinácii príslušného študijného odboru s ďalším študijným odborom | nevyžaduje sa |
|  |  |  |  |  |
| *Oddiel C. úplné stredné odborné vzdelanie* | | |  |  |
| **Požadované vzdelanie** | **Bod** | **Študijný odbor** | | **Kvalifikačné vzdelávanie** |
| 1 | 2561 M informačné a sieťové technológie | | nevyžaduje sa |
| 2 | 2569 M informačné a digitálne technológie | | nevyžaduje sa |
| 3 | 2563 Q počítačové systémy | | nevyžaduje sa |

“.

**Čl. II**

Táto vyhláška nadobúda účinnosť 1. januára 2022.